***Død snø 2*** (engelsk: *Dead Snow: Red vs. Dead*) er en norsk film regissert av Tommy Wirkola. Filmen er en oppfølger til *Død snø* fra 2009.

Handlingsreferat
----------------

I «Død snø» fikk Martin og vennene hans problemer med en gruppe nazistiske zombier, etter å ha tatt gullet deres uten å være klar over det. Når Martin blir bitt i armen av en zombie, forsøker han å fjerne den infiserte armen med en motorsag for å hindre å bli forvandlet til en Zombie. Etter å ha returnert alt gullet deres til de nazistiske zombiene, innser Martin at han glemte en gull-mynt. Zombiene jager derfor etter ham. Sjefen deres, Herzog, holder iherdig fast i Martins bil når Martin forsøker å flykte. En møtende lastebil kutter av Herzogs arm, oga rmen blir liggende inni bilen sammen med Martin. Etter at Martin besvimer ved rattet og er involvert i en bil-ulykke, våkner han på et sykehus. Politiet tror ikke på hans ville historier om zombier, og anklager ham for å ha drept alle vennene hans. 

Til sin forskrekkelse finner Martin ut at en kirurg har festet Herzogs arm til hans egen skulder, fordi de trodde at denne armen tilhørte Martin. Men zombie-armen går snart berserk, og angriper alle innen rekkevidde. Etter at Martin dreper flere mennesker mot sin vilje, blir han bedøvet og bundet fast til sengen. I mellomtiden får Herzog erstattet den mistede armen, og får tak i flere zombie-tropper ved å gjenopplive drepte medlemmer fra lokalbefolkningen. Bobby, en ung amerikansk turist, sniker seg inn på Martins rom når han hører rykter om et zombie-angrep. Bobby er imponert over Martins zombie-arm, og frigjør Martin. Han forteller Martin om Zombie Squad, amerikanske profesjonelle zombie-jegere. Men før Bobby rekker å få kontakt med dem, kaster zombie-armen Bobby ut et vindu. I panikk følger Martin etter ham og forsøker å redde ham, men zombie-armen dreper Bobby. 

Martin må flykte fra politiet, som tror han er en morder. Han får kontakt med Zombie Squad, som viser seg å bestå av tre nerdete venner: Daniel, Monica og Blake, som lover å komme til Norge for å hjelpe. I mellomtiden ber de Martin finne ut hva Herzog egentlig ønsker. Martin reiser til et museum fra andre verdenskrig, hvor han møter Kenneth, ekspeditør i suvenir-butikken. Ved museet viser han Martin mer om Herzogs historie: Herzog fikk opprinnelig i oppgave fra Adolf Hitler personlig, å utslette hele Talvik på grunn av deres anti-nazistiske sabotasje. 

Martin innser at Herzog har til hensikt å gjennomføre ordrene sine, men Herzog og hans nazistiske Zombier angriper en gruppe turister utenfor museet. Deretter bevæpner troppene eg med gamle våpen fra museet, inkludert en Panzer VI-stridsvogn fra andre verdenskrig. Martin og Glenn slipper unna, ved å late som de er utstillingsdukker ved museet. Martin oppdager ved en tilfeldighet at Zombie-armen hans også kan gjenopplive og kontrollere de døde. Når Daniel kommer, dreper han zombien Martin har gjenoppstått. Martin demonstrerer sin nyvunne makt ved å gjenopplive den samme zombien en gang til. Martin, Daniel og Zombien han gjenopplivet forsøker å finne gravplassen til en gruppe russiske krigsfanger, som var blitt henrettet av Herzog under krigen. 

Samtidig forsøker Monica, Blake og Glenn å forhindre Herzog. Monica og Blake overbeviser Glenn om å fungere som agn for å trekke noen av zombiene inn i en lokal sump - hvor de dreper zombiene med rørbomber de lagde av forsyningene de hadde med seg. I mellomtiden oppdager de andre en gammel kirkegård, og Martin gjenoppliver en hel tropp med russiske zombier. Alle samles i byen, hvor Martin konfronterer Herzog. Martin påpeker at de har evakuert byfolket og dermed forhindret Herzog fra å gjennomføre ordrene sine. Men Herzog ser ikke ut til å bry seg, og angriper dem.

Skuespillere
------------

* Vegar Hoel som Martin Hykkerud.
* Ørjan Gamst som Standartenführer Herzog
* Martin Starr som Daniel.
* Jocelyn DeBoer som Monica.
* Ingrid Haas som Blake
* Stig Frode Henriksen som Glenn Kenneth.
* Hallvard Holmen som Gunga.
* Kristoffer Joner som en Zombie
* Amrita Acharia som Reidun.
* Derek Mears som Stavarin.
* Bjarte Tjøstheim som en prest
* Christian Rubeck som en politimann.
* Charlotte Frogner som Hanna
* Jesper Sundnes som doktor for nazistene.
* Tage Guddingsmo som zombie-navigatør.
* David Skaufjord som en Zombie.
* Daniel Berge Halvorsen som Major Stubbe
* Guðmundur Ólafsson som gamme dame.
* Ingar Helge Gimle som doktor Brochman
* Carl-Magnus Adner som Bobby.
* María Guðmundsdóttir som kvinne i rullestol

Anmeldelser
-----------

* Anmeldelse NRK P3 5/6 stjerner
* Anmeldelse Romsdals Budstikke 5/6 stjerner
* Anmeldelse Nordlys 5/6 stjerner
* Anmeldelse Altaposten 5/6 stjerner
* Anmeldelse Scoopet 5/6 stjerner
* Anmeldelse Arkivert 23. februar 2014 hos Wayback Machine. Aftenposten 4/6 stjerner
* Anmeldelse VG 3/6 stjerner
* Anmeldelse Arkivert 4. mars 2014 hos Wayback Machine. BT 3/6 stjerner
* Anmeldelse BA 3/6 stjerner
* Anmeldelse Dagsavisen 3/6 stjerner
* Anmeldelse NordicFantasy

Referanser
----------

1. ↑  Medietilsynets begrunnelse: "Store mengder "splatter"-effekter gjør at denne filmen får 15-årsgrense."

Eksterne lenker
---------------

* (en) *Død Snø 2* på Internet Movie Database Rediger på Wikidata

* (no) *Død Snø 2* i Nasjonalbibliotekets filmografi Rediger på Wikidata

* (no) *Død Snø 2* hos Filmfront Rediger på Wikidata

* (sv) *Død Snø 2* i Svensk Filmdatabas Rediger på Wikidata

* (en) *Død Snø 2* på AllMovie Rediger på Wikidata

* (fr) *Død Snø 2* på Allociné Rediger på Wikidata

* (nl) *Død Snø 2* på MovieMeter Rediger på Wikidata

* (en) *Død Snø 2* på Rotten Tomatoes Rediger på Wikidata

* (en) *Død Snø 2* på Metacritic Rediger på Wikidata

* (en) *Død Snø 2* på Box Office Mojo Rediger på Wikidata
* Død snø 2 hos Filmweb

| * v
* d
* r
Norske filmer 2014 |
| --- |
| 
* *1001 gram*
* *Amnesia*
* *Beatles*
* *Blind*
* *Brev til Kongen*
* *Børning*
* *Det er meg du vil ha*
* *Doktor Proktors prompepulver*
* *Død snø 2*
* *Elsk meg*
* *Glassdukkene*
* *Heart of Lightness*
* *Henrik Jonssons forunderlige siste dager*
* *Her er Harold*
* *Dirk Ohm – Illusjonisten som forsvant*
* *Kaptein Sabeltann og skatten i Lama Rama*
* *Karsten og Petra på vinterferie*
* *Karsten og Petras vidunderlige jul*
* *Kraftidioten*
* *Kule kidz gråter ikke*
* *Mot naturen*
* *Natt til 17.*
* *Operasjon Arktis*
* *Skumringslandet*
* *Sleepwalker*
* *Ta meg med!*

 |